TRT ค่าใช้จ่ายพุ่งปรี๊ด! ฉุด Q3/59 ขาดทุนเพิ่ม 24%
TRT ค่าใช้จ่ายพุ่งปรี๊ด! ฉุด Q3/59 ขาดทุนเพิ่ม 24% มาที่ 14.76 ลบ. จากปีก่อนขาดทุน 11.93 ลบ. ขณะที่ช่วง 9 เดือนแรกมีกำไร 26.85 ลบ. จากปีก่อนขาดทุน 103.03 ลบ.
11 พ.ย. 2559

บริษัท ถิรไทย จำกัด (มหาชน) หรือ TRT รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 14.76 ล้านบาท หรือขาดทุนสุทธิ 0.05 บาทต่อหุ้น ขาดทุนเพิ่มขึ้น 24% จากช่วงเดียวกันของปีก่อนที่มีผลขาดทุนสุทธิ 11.93 ล้านบาท หรือขาดทุนสุทธิ  0.04 บาทต่อหุ้น
โดยผลการดำเนินงานในไตรมาสดังกล่าวที่ขาดทุนเพิ่มขึ้นเนื่องจาก บริษัทมีค่าใช้จ่ายในการขายเท่ากับ 113.59 ล้านบาท เพิ่มขึ้น 29.97 ล้านบาท คิดเป็นร้อยละ 35.84%
อย่างไรก็ตามผลการดำเนินงานช่วง 9 เดือนแรกมีกำไรสุทธิ 26.85 ล้านบาท หรือ 0.09  บาทต่อหุ้น จากช่วงเดียวกันของปีก่อนที่มีผลขาดทุนสุทธิ 103.03 ล้านบาท หรือ 0.33 บาทต่อหุ้น